**Na žutom brijegu zori vinograd**

Na brijegu viri vinograd. Obasjava ga sunce, rashlađuje jesenski povjetarac. Obiluje plavim i žutim grožđem. Grozdovi mirišu nadaleko. Pčele, ose i ostali kukci žure da okuse ovogodišnje jesensko grožđe. Ljudi se pripremaju za berbu, čuje se pjesma i svi su veseli. Svi su zadovoljni jer je grožđe ukusno za jelo i piće. Sprema se kiša, stigli su tmurni oblaci, zapuhao je jak vjetar. Gotova je gozba grožđa jer je stigla kasna jesen. Loze su ostale puste bez ijednog grozda, ijedne bobice, ijednog lista. Sunce odlazi na odmor jer je cijelo proljeće i ljeto sjalo. Sada će ga zamijeniti: kiša, snijeg i tmurni oblaci.

Lidija Janković, 4.b

PŠ Donji Mihaljevec

**Jesenska pjesma**

Jesen je stigla,

vjetar i kišu digla!

Vjetar je kruške,

šljive i jabuke,

jednoga dana

stresao sa grana.

Kukuruz se bere,

kombajn se tere.

Cvijeće se suši,

a trava se guši.

Lišće pada,

ljudi su umorni od rada.

Tihana Vadas,4.b

PŠ Donji Mihaljevec

**Jesen**

Jesen je došla,

plodove donijela.

Šljive ljubičaste,

kruške žute,

jabuke nasmijane.

Drveće u crveno obojila,

travu u lišće pretvorila.

Sa bojama se poigrala

svu djecu nasmiješila.

Lana Erent, 4.b

PŠ Donji Mihaljevec

**Tko će medvjedu pomoći sagraditi brlog?**

Tko će pomoći

medvjedu sagraditi brlog?

Hoće li mu pomoći

vjeverica koja sakuplja

orahe, lješnjake i žirove?

Ili će mu pomoći jež

sa svojim dugim bodljama?

Možda će mu pomoći šišmiš

koji cijelo vrijeme visi

naglavačke?

Ili će možda medo,

svoj brlog za zimu

napraviti sam?

Lana Erent, 4.b

PŠ Donji Mihaljevec

**Što je potrebno da čovjek bude sretan?**

Čovjek može na više načina biti sretan, ipak je najvažnije biti zdrav i biti zadovoljan malim sitnicama koje uljepšavaju život.

Ja sam jako sretan što mogu igrati nogomet.

Viktor Kanižaj, 4.b

PŠ Donji Mihaljevec

Ako si dobar i iskren i ako te ljudi vole, možeš reći da si sretan.

Za sreću nije potrebno imati puno novaca. Dovoljno je imati obitelj, zdravlje i prijatelje i tada možeš reći da si sretan.

David Sokač, 4.b

PŠ Donji Mihaljevec

Da čovjek bude sretan potreban mu je obiteljski smijeh. Potrebna mu je njegova obitelj. Obitelj treba biti koja se voli, svi u njoj da se brinu jedni o drugima i da si pomažu. Da bi čovjek bio sretan trebao bi imati svoje dobre prijatelje. Čovjek je sretan kada je zdrav, kada ima posao i ima se za koga brinuti. Čovjeka usrećuju djeca.

Marko Pongrac, 4.b

PŠ Donji Mihaljevec

Čovjek da bude sretan potrebno mu je najviše ljubavi. Znate li čije ljubavi? Naravno, bližnjega. Bližnjega koji će mu pružiti sve što treba: pomagati mu, biti uz njega u svim trenucima, brinuti se za njega. Čovjek se tako osjeća sretno i ugodno.

Ako smo mi sretni, svoju sreću prenosimo na druge. Zato budite jako sretni da usrećite druge tužne duše. Tuga se liječi srećom tako govore svi ljudi.

Prijateljstvo je jedan način od kojeg raste puno sreće i sretni trenutaka za sve ljude.

Lana Erent, 4.b

PŠ Donji Mihaljevec

Čovjeku je potrebna njega roditelja, baka, djedova… Pažnja prijatelja. Ljubav obitelji. Zdravlje zbog toga da može ići u školu, družiti se… I na kraju čovjeku je potreban mir.

Lidija Janković,4.b

PŠ Donji Mihaljevec

**Moj dragi zavičaj**

Moj zavičaj je Međimurje. On je nizinski zavičaj.

Obasjan je ljepotom. U njemu ima puno potoka, ravnica i jedan mali brežuljčić Mohokus. Volim gledati njegove izvore i u njegove rijeke i potoke bacati kamenčiće. Moj zavičaj je lijep jer ima puno zelenila. On je za mene veliki, ali svi kažu da je malen. Volim slušati pjevanje ptica i šumove lišća. Volim kada netko na zemljovidu pokazuje moje malo Međimurje. Volim čuti kada na radiju puste pjesmu o Međimurju. Ljudi su marljivi, rade na oranicama i poljima. U zavičaju ljudi se voze: biciklima, automobilima, motorima, autobusima, vlakovima itd.

Za mene je moj zavičaj najdraži i najljepši zavičaj u Republici Hrvatskoj.

Lea Strbad, 4.b

PŠ Donji Mihaljevec

**Leteće koturaljke**

Jednom sam sa svojim letećim koturaljkama otišla u Afriku i sa sobom ponijela veliku torbu.

Letjele sam iznad mora, velikog oceana i šuma. Vidjela sam ljude u moru, kitove u oceanu, vjeverice u šumi, velike gradove, malena sela i razne životinje. Kad sam stigla do Afrike odmah su me okružila djeca i pitala me što nosim u toj velikoj torbi. Rekla sam im da prvo sjednemo u krug. Kada smo sjele ja sam iz torbe počela vaditi hranu, igračke za djecu i svakome sam djetetu dala tri novčića. Bili su jako sretni. Tako smo se igrali, plesali i pjevali. Kada sam im donijela sve te stvari, oni su bili posve druga djeca, veseliji i sretniji. Više nisu trebali bojati što će jesti i s čim će se igrati zato jer sam im ja sve to donijela. Bili smo veseli, no došlo je vrijeme da se vratim kući. Malo smo bili tužni jer smo se lijepo zabavljali. Sa svima sam se pozdravila i otišla.

Kada sam se vratila kući izula sam leteće koturaljke. Doma sam svima ispričala gdje sam bila i što sam radila. Svi smo bili sretni jer sam pomogla djeci,a i ljudima u Africi, da im život bude lakši i ljepši bar jedan dan.

Tihana Vadas, 4.b

PŠ Donji Mihaljevec